Euroopa Kohtu (seitsmes koda) 8. jaanuari 2024. aasta määrus (Corte suprema di cassazione eelotsusetaotlus - Itaalia) – M.R-i pärija M.M. versus Ministero della Difesa
(kohtuasi C-278/231, Biltena2 )
(Eelotsusetaotlus – Euroopa Kohtu kodukorra artikkel 99 – Direktiiv 1999/70/EÜ – Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta – Klausel 5 – Tähtajalised töölepingud avalikus sektoris – Järjestikused lepingud – Keeld muuta tähtajalisi töölepinguid tähtajatuks lepinguks – Mittesõjaliste õppeainete õpetamine sõjaväekoolides)
Kohtumenetluse keel: itaalia
Eelotsusetaotluse esitanud kohus
Corte suprema di cassazione
Põhikohtuasja menetluse pooled
Kassaator: M.R-i pärija M.M.
Vastustaja: Ministero della Difesa
Resolutsioon
Nõukogu 28. juuni 1999. aasta direktiivile 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta, lisatud 18. märtsil 1999 sõlmitud raamkokkuleppe tähtajalise töö kohta klauslit 5
tuleb tõlgendada nii, et
sellega on vastuolus riigisisesed õigusnormid, mis välistavad sõjaväekoolides mittesõjalisi aineid õpetavad tsiviiltöötajad selliste normide kohaldamisalast, mis ei luba kuritarvitada järjestikuste tähtajaliste lepingute kasutamise võimalust, kui need õigusnormid ei sisalda muid tõhusaid meetmeid, et vältida järjestikuste tähtajaliste lepingute kasutamise kuritarvitamist ja vajaduse korral selle eest karistada. Nende koolide korralduse osas kehtivate nõuetega seotud põhjendused ei saa kujutada endast „objektiivseid aluseid“, mis põhjendaksid selliste lepingute uuendamist neid õppeaineid õpetavate töötajatega raamkokkuleppe klausli 5 punkti 1 alapunkti a tähenduses.
____________
1 ELT C 261, 24.7.2023.
1 Käesoleval kohtuasjal on väljamõeldud nimi. See ei vasta ühegi menetlusosalise tegelikule nimele.